Diari Oficial de la Generalitat Valenciana


Sumari del DOGV 8140, del 03-10-2017 (2017/8612)

RESOLUCIÓ de 28 de setembre de 2017, del director general de l'Agència Valenciana de Seguretat i Resposta a les Emergències, per la qual es convoquen les subvencions per a l'exercici 2017, destinades al finançament de les despeses d'equipament i les assegurances dels voluntaris pertanyents a les agrupacions locals de voluntaris de protecció civil, associacions o entitats col·laborades en aquesta matèria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8140

Data del DOGV
:   03-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8612


Data del document
:   28-09-2017

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de setembre de 2017, del director general de l'Agència Valenciana de Seguretat i Resposta a les Emergències, per la qual es convoquen les subvencions per a l'exercici 2017, destinades al finançament de les despeses d'equipament i les assegurances dels voluntaris pertanyents a les agrupacions locals de voluntaris de protecció civil, associacions o entitats col·laborades en aquesta matèria. [2017/8612]  
  
  
En l'article 47.1 de la Llei 13/2010, de 23 de novembre, de la Generalitat, de protecció civil i gestió d'emergències, s'estableix que la Generalitat fomentarà la vinculació voluntària i desinteressada dels ciutadans a les labors de protecció civil mitjançant la concessió de subvencions per a les administracions locals que disposen d'agrupació local de voluntaris de protecció civil i per a les associacions o entitats que col·laboren en tasques de protecció civil.  
Mitjançant el Decret 11/2017, de 30 de juny, del president de la Generalitat, s'aproven i estableixen les bases reguladores per a la concessió de subvencions per l'exercici 2017, destinades al finançament de les despeses d'equipament i les assegurances de voluntaris pertanyents a les agrupacions locals de voluntaris de protecció civil, associacions o entitats col·laboradores en aquesta matèria (DOGV 8094).  
  
En virtut de l'exposat i d'acord en el que es disposa en l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar, para l'exercici 2017, les subvencions per al finançament de les despeses d'equipament i assegurances regulades pel Decret 11/2017, de 30 de juny, del president de la Generalitat.  
  
Segon. Línies de subvencions i imports globals  
L'Agència Valenciana de Seguretat i Resposta a les Emergències finançarà les subvencions amb càrrec a les següents línies pressupostàries pertanyents al capítol IV: Línia de subvenció S7916000, «Equipament per associacions i agrupacions de voluntaris de protecció civil», per un import de 67.200,00 euros i Línia de subvenció S1436000, «Assegurances de personal voluntari de protecció civil», per un import de 16.380,00 euros del programa pressupostari 84.19.23.119.02, Emergències, protecció civil i extinció d'incendis, segon consta en la Llei 14/2016, de 30 de desembre, de pressupostos de la Generalitat per l'exercici 2017.  
  
Tercer. Condicions de la concessió de les subvencions  
Les entitats beneficiàries de les subvencions hauran de complir les obligacions arreplegades en l'article 4 de l'esmentat decret.  
  
Quart. Quantia de la subvenció  
La quantia màxima de cada subvenció que es concedisca serà de 1.000,00 euros per a equipament per a les associacions i agrupacions de voluntaris de protecció civil i 300,00 euros per les assegurances de personal voluntari de protecció civil i en cap cas, les subvencions concedides per cada concepte podrà ser de tal quantia que supere el cost del material adquirit i de l'assegurança.  
  
Cinqué. Termini i lloc de presentació  
1. El termini per la presentació de sol·licituds serà d'un mes a comptar des de l'endemà de la publicació de la present resolució de convocatòria al Diari Oficial de la Generalitat Valenciana.  
2. Tal com s'estableix a l'article 7 del Decret 11/2017, les sol·licituds hauran de presentar-se telemàticament a través de la seu electrònica de la Generalitat, https://sede.gva.es, emplenant les dades que figuren al model de l'annex I, a disposició dels interessats al portal de la Generalitat, www.gva.es i aportant la documentació esmentada al mateix article del Decret.  
  
  
Sisé. Termini de resolució i notificació  
El termini màxim per a resoldre i notificar les resolucions sobre les sol·licituds de les subvencions convocades per la present resolució, serà de tres mesos des de la data de finalització del termini de presentació de sol·licituds.  
  
Seté. Recursos contra la resolució  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictat, en el termini d'un mes, a comptar des de l'endemà de la seua publicació, de conformitat en el que es disposa en la Llei 39/2015, d'1 d'octubre, de procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el disposat en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot açò sense perjudici que es puga interposar qualsevol altre tipus de recurs o reclamació que millor convinga al seu interés.  
  
València, 28 de setembre de 2017.- El director general de l'Agència Valenciana de Seguretat i Resposta a les Emergències: José María Ángel Batalla.